Genre: Information/Explanation

V več kot sto let stari muzejski zbirki je predstavljenih 39 dermoplastičnih preparatov naših sladkovodnih rib. Razstavljeni primerki so sčasoma izgubili svojo prvotno barvo. Večina jih pripada družini krapovcev (Cyprinidae) in lososov (Salmonidae). <p/> Ogrodje krapa, tako kot vseh kostnic, sestavljajo koščena hrbtenica, lobanja in ogrodje plavuti. (Foto: C. Mlinar Cic) <p/> Med razstavnimi eksponati je še zlasti zanimiv kašikar (Acipenser gueldenstaedtii) iz družine jesetrov (Acipenseridae), ki so ga leta 1883 ujeli v Savi (med Črnučami in naseljem Sneberje). Danes od predstavnikov te družine k nam le še izjemoma zaide kečiga (Acipenser ruthenus), in sicer v Dravo in Muro. <p/> V letu 2009 popolnoma prenovljenih »morskih vitrinah« je med prebivalci našega morja trenutno predstavljenih tudi 19 dermoplastičnih preparatov in odlitkov morskih rib. (Foto: C. Mlinar Cic) <p/> Do februarja 2011 je v okviru občasne razstave »Evolucija Zemlje in geološke značilnosti Slovenije« na ogled tudi akvarij z živim svetom slovenskega morja. (Foto: C. Mlinar - Cic)